### Beslutningstema

På opdrag fra Økonomiudvalget er der udarbejdet forslag til ændring af kompetenceplanen for Teknik- og Miljøudvalget vedr. køb og salg af ejendomme og grunde.

### Historik

Delegations- og kompetenceplaner for alle udvalg blev revideret og godkendt primo 2022. En af ændringerne var, at køb og salg af ejendomme og grunde skal starte i Teknik- og Miljøudvalget, som foretager indstilling til Økonomiudvalget og Kommunalbestyrelsen. Før 2022 startede den politiske behandling af køb- og salgssager i Økonomiudvalget.

### Sagsfremstilling

Det foreslås, at kompetenceplanen for Teknik- og Miljøudvalget vedr. køb- og salg af ejendomme og grunde tilbageføres til før 2022, således at køb- og salgssager starter i Økonomiudvalget.
Dette af hensyn til,

* Strategisk fokus
* Smidig sagsbehandling
* Erfaring fra [adresse] og salgssager

I vedhæftede bilag fremgår forslag til ændringer på side 9-10. Tekst/tegn, der skal udgå, er markeret med rødt.

Direktionen indstiller, 22. marts 2023, pkt. 12:

at kompetenceplanen for Teknik- og Miljøudvalget vedr. køb- og salg af ejendomme og grunde tilbageføres til før 2022, således at køb- og salgssager starter i Økonomiudvalget,

at kompetenceplanen for Økonomiudvalget konsekvensrettes, og

at indstillingen videresendes til Kommunalbestyrelsen.

Beslutning fra Økonomiudvalget, 22. marts 2023, pkt. 28:

Taget af dagsordenen jf. pkt. 1.

Økonomiudvalget besluttede at tage punktet af dagsordenen og oversende det til behandling i Teknik- og Miljøudvalget forud for behandling i Økonomiudvalget.

Indstilling fra Teknik- og Miljøudvalget og Økonomiudvalget vil foreligge til mødet.

###

Beslutning fra Teknik- og Miljøudvalget, 28. marts 2023, pkt. 2:

Indstillingen anbefales, idet Teknik- og Miljøudvalget gerne ser inddragelse ved ændringer af udvalgets kompetenceplan.

Beslutning fra Økonomiudvalget, 30. marts 2023, pkt. 2:

Indstillingen anbefales.

Sam Svendsen deltog ikke i mødet.

### Beslutning

Indstillingen godkendt.